|  |  |  |
| --- | --- | --- |
|  |  |  |

|  |  |  |  |
| --- | --- | --- | --- |
| Logo Πάρνωνα ΑΕ |  | **ΕΡΓΟ :**  | ΠΡΟΜΗΘΕΙΑ ΕΞΟΠΛΙΣΜΟΥ |
|  |
|  | **ΦΟΡΕΑΣ ΥΛΟΠΟΙΗΣΗΣ:** | ΑΝΑΠΤΥΞΙΑΚΗ ΠΑΡΝΩΝΑ.ΑΝΑΠΤΥΞΙΑΚΗ ΑΝΩΝΥΜΗ ΕΤΑΙΡΕΙΑ Ο.Τ.Α. |
| **ΔΙΚΑΙΟΥΧΟΣ:** **ΑΝΑΠΤΥΞΙΑΚΗ ΠΑΡΝΩΝΑ.** **ΑΝΑΠΤΥΞΙΑΚΗ ΑΝΩΝΥΜΗ ΕΤΑΙΡΕΙΑ Ο.Τ.Α.** |  | **ΕΡΓΟΔΟΤΗΣ: ΠΡΟΫΠΟΛ. :****ΧΡΗΜΑΤΟΔΟΤΗΣΗ:** | ΔΗΜΟΣ ΝΟΤΙΑΣ ΚΥΝΟΥΡΙΑΣ 230.000,00 € Ε.Π. «ΑΝΤΑΓΩΝΙΣΤΙΚΟΤΗΤΑ ΚΑΙ ΕΠΙΧΕΙΡΗΜΑΤΙΚΟΤΗΤΑ» |
| Ταχ. Διεύθυνση: Λεωνίδιο Αρκαδίας |  |  |  |
| Ταχ. Κώδικας: 22300 |  |  |  |
| Πληροφορίες: Άννα Κοδέλλα  |  |  |  |
| Τηλέφωνο: 27570-22807 |  |  | Πόλη: Λεωνίδιο |
| Fax: 27570-22246 |  |  | Ημερομηνία: 17/07/2014 |
| e-mail: info@parnonas.gr  |  |  | Αρ. πρωτ.: 1565 |

**ΑΝΑΠΤΥΞΙΑΚΗ ΠΑΡΝΩΝΑ. ΑΝΑΠΤΥΞΙΑΚΗ ΑΝΩΝΥΜΗ ΕΤΑΙΡΕΙΑ Ο.Τ.Α.**

**ΠΕΡΙΛΗΨΗ ΔΙΑΚΗΡΥΞΗΣ ΑΝΟΙΧΤΗΣ ΔΗΜΟΠΡΑΣΙΑΣ ΓΙΑ ΠΡΟΜΗΘΕΙΑ ΕΞΟΠΛΙΣΜΟΥ**

Η Αναπτυξιακή Πάρνωνα. Αναπτυξιακή Ανώνυμη Εταιρεία Ο.Τ.Α., προκειμένου να υλοποιήσει το Υποέργο 4 με τίτλο: «**ΠΡΟΜΗΘΕΙΑ ΕΞΟΠΛΙΣΜΟΥ**», στο πλαίσιο της ενταγμένης Πράξης «Κέντρο Προβολής της Αγροτικής Ιστορίας και των Δρόμων της Θάλασσας στην Ανατολική Πελοπόννησο», με κωδικό MIS 372838, Επιχειρησιακού Προγράμματος «Ανταγωνιστικότητα και Επιχειρηματικότητα» 2007-2013, συγχρηματοδοτούμενο από το Ευρωπαϊκό Ταμείο Περιφερειακής Ανάπτυξης (ΕΤΠΑ), διενεργεί Δημόσιο Τακτικό Ανοικτό Διαγωνισμό με κριτήριο ανάθεσης την πλέον συμφέρουσα από οικονομική άποψη προσφορά, σύμφωνα με τα οριζόμενα στην αναλυτική Διακήρυξη.

1. **ΑΝΑΘΕΤΟΥΣΑ ΑΡΧΗ:** Αναπτυξιακή Πάρνωνα. Αναπτυξιακή Ανώνυμη Εταιρεία Ο.Τ.Α.
2. **ΕΙΔΟΣ ΔΙΑΔΙΚΑΣΙΑΣ & ΚΡΙΤΗΡΙΟ ΑΝΑΘΕΣΗΣ:** Δημόσιος Τακτικός Ανοικτός Διαγωνισμός με κριτήριο κατακύρωσης την πλέον συμφέρουσα από οικονομική άποψη προσφορά, σύμφωνα με τα οριζόμενα στην αναλυτική Διακήρυξη.
3. **ΤΙΤΛΟΣ ΕΡΓΟΥ & ΑΝΤΙΚΕΙΜΕΝΟ:** «ΠΡΟΜΗΘΕΙΑ ΕΞΟΠΛΙΣΜΟΥ»

Ο Διαγωνισμός αφορά στην προμήθεια, εγκατάσταση και λειτουργία του εξοπλισμού για το Κτίριο της «Φάμπρικας» Λεωνιδίου, που θα στεγάσει το «Κέντρο Προβολής της Αγροτικής Ιστορίας και των Δρόμων της Θάλασσας στην Ανατολική Πελοπόννησο».

Ο εξοπλισμός αυτός κατατάσσεται σε δύο (2) διακριτά επιμέρους Τμήματα, ως εξής:

ΤΜΗΜΑ Α΄ Οπτικοακουστικός και ηλεκτρονικός εξοπλισμός

ΤΜΗΜΑ Β΄ Εξοπλισμός επίπλων και λοιπός εξοπλισμός

Τα Τμήματα του Διαγωνισμού αναλυτικά παρουσιάζονται στους Πίνακες του Παραρτήματος Β της αναλυτικής Διακήρυξης.

Αντικείμενο του Διαγωνισμού είναι:

Τμήμα Α΄: Εξοπλισμός Οπτικοακουστικών συστημάτων, Μεταφραστικός εξοπλισμός, Ηλεκτρονικός εξοπλισμός

Τμήμα Β’: Εξοπλισμός επίπλων, Εξοπλισμός για το χώρο προετοιμασίας, παρασκευής και εξυπηρέτησης του χώρου του κυλικείου.

Το είδος, η ποσότητα και οι τεχνικές προδιαγραφές του προς προμήθεια υλικού, τα στοιχεία και δικαιολογητικά, από τα οποία προκύπτει ότι πληρούνται τα ελάχιστα αναγκαία όρια οικονομικών και τεχνικών προϋποθέσεων, περιγράφονται λεπτομερώς στα Παραρτήματα Β και Γ της αναλυτικής Διακήρυξης.

1. **ΠΡΟΫΠΟΛΟΓΙΣΜΟΣ ΕΡΓΟΥ:** Ο συνολικός προϋπολογισμός του έργου ανέρχεται σε εκατόν ογδόντα έξι χιλιάδες εννιακόσια ενενήντα ένα ευρώ και ογδόντα εφτά λεπτά (186.991,87€) πλέον του αναλογούντος Φ.Π.Α., ήτοι διακόσιες τριάντα χιλιάδες ευρώ (230.000,00€) συμπεριλαμβανομένου του Φ.Π.Α.

Ο συνολικός προϋπολογισμός επιμερίζεται στα δύο Τμήματα του έργου ως ακολούθως:

Τμήμα Α: Εκατόν δέκα τρεις χιλιάδες εξακόσια είκοσι έξι ευρώ και σαράντα λεπτά (113.626,40€) πλέον του αναλογούντος ΦΠΑ, ήτοι εκατόν τριάντα εννέα χιλιάδες εφτακόσια εξήντα ευρώ και σαράντα εφτά λεπτά (139.760,47€).

Τμήμα Β: Εβδομήντα τρεις χιλιάδες τριακόσια εξήντα πέντε ευρώ και σαράντα εφτά λεπτά (73.365,47€) πλέον του αναλογούντος Φ.Π.Α., ήτοι ενενήντα χιλιάδες διακόσια τριάντα εννέα ευρώ και πενήντα τρία λεπτά (90.239,53€).

Η δαπάνη θα βαρύνει τις πιστώσεις του Επιχειρησιακού Προγράμματος «Ανταγωνιστικότητα και Επιχειρηματικότητα» 2007-2013, στο πλαίσιο της ενταγμένης Πράξης «Κέντρο Προβολής της Αγροτικής Ιστορίας και των Δρόμων της Θάλασσας στην Ανατολική Πελοπόννησο», με κωδικό MIS 372838 και συγχρηματοδοτείται από το Ευρωπαϊκό Ταμείο Περιφερειακής Ανάπτυξης (ΕΤΠΑ). Οι Προσφορές των Διαγωνιζόμενων θα αφορούν κάθε Τμήμα του έργου ξεχωριστά.

1. **ΔΙΚΑΙΩΜΑ ΣΥΜΜΕΤΟΧΗΣ:**

Δικαίωμα συμμετοχής επί ποινή απαραδέκτου στο Διαγωνισμό έχουν:

• Φυσικά ή Νομικά Πρόσωπα που έχουν νόμιμα συσταθεί σύμφωνα με τη νομοθεσία ενός από τα κράτη μέλη της Ευρωπαϊκής Ένωσης ή τα κράτη μέλη του Ευρωπαϊκού Οικονομικού Χώρου ή τα κράτη μέλη που έχουν υπογράψει τη Συμφωνία Δημοσίων Συμβάσεων (G.P.A.) του Παγκόσμιου Οργανισμού Εμπορίου και έχουν την καταστατική τους έδρα στο εσωτερικό ενός από τα παραπάνω κράτη. Στην περίπτωση που μόνο η καταστατική έδρα των παραπάνω νομικών προσώπων βρίσκεται στο εσωτερικό κράτους μέλους της Ευρωπαϊκής Ένωσης ή του Ευρωπαϊκού Οικονομικού Χώρου ή των κρατών που έχουν υπογράψει τη Συμφωνία περί Δημοσίων Συμβάσεων του Παγκοσμίου Οργανισμού Εμπορίου θα πρέπει να αποδεικνύεται ότι η δραστηριότητά τους παρουσιάζει ουσιαστικό και συνεχή δεσμό με την οικονομία ενός εκ των ανωτέρω κρατών. Τα παραπάνω φυσικά ή νομικά πρόσωπα πρέπει να εξειδικεύονται στην παραγωγή, ή/ και εμπορία και την μετά την πώληση τεχνική υποστήριξη εξοπλισμού όπως ο ζητούμενος στο Άρθρο 1 της αναλυτικής Διακήρυξης και να καλύπτει όλες τις απαιτήσεις που αναφέρονται στην αναλυτική Διακήρυξη.

• Συνεταιρισμοί παραγωγής, ή/ και εμπορίας και μετά την πώληση τεχνικής υποστήριξης εξοπλισμού όπως ο ζητούμενος.

• Ενώσεις ή Κοινοπραξίες των παραπάνω Προμηθευτών που υποβάλλουν κοινή προσφορά.

Για τις **ενώσεις προμηθευτών** που υποβάλλουν κοινή προσφορά, πρέπει να ισχύουν τα καθοριζόμενα στις διατάξεις των άρθρων 6 και 7 του ΠΔ 118/2007.

Οι Ενώσεις ή Κοινοπραξίες δεν υποχρεούνται να λαμβάνουν ορισμένη νομική μορφή προκειμένου να υποβάλουν προσφορά. Προ της υπογραφής της σύμβασης η Ένωση ή Κοινοπραξία είναι δυνατόν να υποχρεωθεί να περιληφθεί συγκεκριμένη νομική μορφή, εάν της ανατεθεί η σύμβαση, στο μέτρο που η περιβολή αυτής της νομικής μορφής είναι αναγκαία για την ορθή εκτέλεση της σύμβασης.

1. **ΔΙΑΡΚΕΙΑ ΙΣΧΥΟΣ ΠΡΟΣΦΟΡΩΝ:**

Οι Προσφορές ισχύουν και δεσμεύουν τους προμηθευτές για εκατόν ογδόντα (180) ημερολογιακές ημέρες από την επόμενη ημέρα της διενέργειας του διαγωνισμού.

Προσφορά που ορίζει χρόνο μικρότερης ισχύος του παραπάνω αναφερομένου απορρίπτεται ως απαράδεκτη.

1. **ΕΓΓΥΗΣΕΙΣ ΣΥΜΜΕΤΟΧΗΣ:**

Κάθε προσφορά συνοδεύεται υποχρεωτικά από εγγύηση συμμετοχής υπέρ του συμμετέχοντος για ποσό που θα καλύπτει το 5% της συνολικής προϋπολογισθείσης δαπάνης των προσφερομένων ειδών με Φ.Π.Α. Η εγγύηση πρέπει να ισχύει τουλάχιστον επί ένα (1) μήνα μετά την λήξη του χρόνου προσφοράς, που ζητάει η Διακήρυξη και να είναι σύμφωνη, επί ποινή απόρριψης της προσφοράς, με το συνημμένο στη Διακήρυξη υπόδειγμα του Παραρτήματος Ε'.

1. **ΤΟΠΟΣ ΠΑΡΑΔΟΣΗΣ:** Λεωνίδιο Αρκαδίας, Κτίριο «ΦΑΜΠΡΙΚΑΣ» - «Κέντρο Προβολής της Αγροτικής Ιστορίας και των Δρόμων της Θάλασσας στην Ανατολική Πελοπόννησο».
2. **ΧΡΟΝΟΣ ΠΑΡΑΔΟΣΗΣ:** Μέγιστος χρόνος παράδοσης των ειδών στον τόπο προορισμού τους ορίζονται οι τέσσερις (4) μήνες από την υπογραφή της σύμβασης.
3. **ΠΑΡΑΛΑΒΗ ΤΕΥΧΩΝ:**

Η Διακήρυξη μαζί με τα συνημμένα παραρτήματα Α έως Ζ, που αποτελούν αναπόσπαστα μέρη αυτής, διατίθεται από την Αναθέτουσα Αρχή (Αναπτυξιακή Πάρνωνα. Αναπτυξιακή Ανώνυμη Εταιρεία Ο.Τ.Α., Λεωνίδιο Αρκαδίας Τ.Κ. 22300, τηλ. 27570-22807, fax: 27570-22246, e-mail: info@parnonas.gr, πληροφορίες: κα. Άννα Κοδέλλα) κατά τις εργάσιμες ώρες και ημέρες. Οι ενδιαφερόμενοι μπορούν να παραλαμβάνουν τη Διακήρυξη, μέχρι και επτά (7) ημέρες πριν από τη λήξη της προθεσμίας υποβολής προσφορών, από τα γραφεία της Αναθέτουσας Αρχής. Το αντίτιμο για την παραλαβή του τεύχους και των επισυναπτόμενων σχεδίων (Ε.01, Ε.02, Ε.03, Ε.04, Ε.05, Ε.06, Ε.07, Ε.08) ορίζεται στα 40,00€.

1. **ΚΑΤΑΛΗΚΤΙΚΗ ΗΜΕΡΟΜΗΝΙΑ ΥΠΟΒΟΛΗΣ ΠΡΟΣΦΟΡΩΝ:**

Οι προσφορές υποβάλλονται από τους διαγωνιζόμενους ή με νόμιμο εκπρόσωπό τους στα γραφεία της Αναπτυξιακής Πάρνωνα. Αναπτυξιακής Ανώνυμης Εταιρείας Ο.Τ.Α., (Λεωνίδιο Αρκαδίας, Τ.Κ. 22300), μέχρι την **16/09/2014, ημέρα Τρίτη και ώρα 11:00 π.μ. (καταληκτική ημερομηνία).**

Οι προσφορές μπορούν να αποστέλλονται στην Υπηρεσία (Αναπτυξιακή Πάρνωνα. Αναπτυξιακή Ανώνυμη Εταιρεία Ο.Τ.Α., Λεωνίδιο Αρκαδίας, Τ.Κ. 22300, τηλ.: 27570-22807, fax: 27570-22246) με οποιοδήποτε τρόπο και παραλαμβάνονται με απόδειξη, με την απαραίτητη όμως προϋπόθεση ότι αυτές θα περιέρχονται στην Υπηρεσία μέχρι την προηγούμενη της ημερομηνίας διενέργειας του Διαγωνισμού σύμφωνα με τα καθοριζόμενα στο άρθρο 11 του ΠΔ 118/2007.

1. **ΗΜΕΡΟΜΗΝΙΑ ΚΑΙ ΤΟΠΟΣ ΔΙΕΝΕΡΓΕΙΑΣ ΤΟΥ ΔΙΑΓΩΝΙΣΜΟΥ:**

Ο Διαγωνισμός θα διενεργηθεί **την 16/09/2014, ημέρα Τρίτη και ώρα 11:00 π.μ.,** στα γραφεία της Αναπτυξιακής Πάρνωνα. Αναπτυξιακής Ανώνυμης Εταιρείας Ο.Τ.Α., Λεωνίδιο Αρκαδίας, Τ.Κ. 22300.

1. **ΕΝΣΤΑΣΕΙΣ:**

Ενστάσεις υποβάλλονται για τους λόγους και με τη διαδικασία που προβλέπονται από το άρθρο 15 του Π.Δ. 118/07 (ΦΕΚ 150 Α/2007) και από το νόμο 3886 (ΦΕΚ 173/Α/2010).

Για την Αναπτυξιακή Πάρνωνα. Αναπτυξιακή Ανώνυμη Εταιρεία Ο.Τ.Α.

Λεωνίδιο, 17/07/2014

Ο Διευθύνων Σύμβουλος της Εταιρείας

Μαρίνης Μπερέτσος